Βουτυράτα μπισκότα με φυστίκια Αιγίνης
Μυρωδάτα και βουτυράτα μπισκότα. Ιδανικά για το σχολείο, το γραφείο, μαζί με το καφέ, το τσάι, το ρόφημα μας.
60 γρ. βούτυρο αγελάδος, 220 γρ. (1 κούπα + 1 ½ κουτ. σούπας συνολικά) ζάχαρη, 300 γρ. (2 + 1/3 κούπας) αλεύρι για όλες τις χρήσεις, 20 γρ. (1 φακελάκι) μπέικιν πάουντερ, 100 γρ. φυστίκια Αιγίνης τριμμένα στον πολυκόφτη σε σκόνη + 30-35 ολόκληρα για διακόσμηση, 50 γρ. (1/4 κούπας) καλαμποκέλαιο, 2 αυγά
Για τα μπισκότα με φυστίκια Αιγίνης, προθερμαίνουμε τον φούρνο στους 170°C και στρώνουμε τη λαμαρίνα του φούρνου με λαδόκολλα.Ρίχνουμε όλα τα υλικά στον κάδο του μίξερ και τα ζυμώνουμε με το φτερό μέχρι να σχηματιστεί μια μαλακή και λεία ζύμη.Πλάθουμε τη ζύμη σε μικρά μπαλάκια, βάρους 20-25 γρ. (περίπου 30 μπισκότα), και βάζουμε στο κέντρο από ένα ολόκληρο φυστίκι.Τακτοποιούμε τα μπισκότα στη λαμαρίνα και ψήνουμε για περίπου 20 λεπτά.Βγάζουμε, τα μπισκότα με φυστίκια Αιγίνης, από τον φούρνο και όσο είναι ακόμη ζεστά, αν θέλουμε, τα πασπαλίζουμε με λίγο τριμμένο φυστίκι.
Αλεύρι (ζύμες),Αυγά,Φυστίκια,Χορτοφαγικά